《别莆阳郡斋张文学归建安用后村韵》
宋代·林希逸

君住壶山参请遍，樗翁却似岭松孤。学如禅派求沩仰，师比医宗要扁俞。

到此几尝名谱荔，归欤独忆故家鲈。我惭九曲身遥领，空诵仙经说黍珠。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。